JEGYZŐKÖNYV

amely készült **2018. március 28-án** Üröm Község Önkormányzat **Pénzügyi és Gazdasági Bizottságának** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:**

Bertalan János bizottság elnöke

Erdész Béláné bizottsági tag

Ficze Bálint bizottsági tag

Kelemen Márta bizottsági tag

Storcz Botond bizottsági tag

Szabó Olga bizottsági tag

**Igazoltan távol:**

Buzás Katalin bizottsági tag

Szilvási Károly bizottsági tag

Madarász Lászlóné bizottsági tag

**Igazolatlanul távol:** Nem volt.

**Bertalan János** **a bizottság elnöke** Üdvözli a megjelenteket. Megállapítom, hogy a 9 fős bizottságból 6 fő jelen van, az ülés határozatképes azt megnyitom.

Javaslom jegyzőkönyv-vezetőnek Szél-Takács Viktóriát hitelesítőnek pedig Erdész Bélánét.

A bizottság egyhangúlag elfogadta jegyzőkönyv-vezetőnek Szél-Takács Viktóriát hitelesítőnek Erdész Bélánét.

**Bertalan János**: Van-e az írásban kiküldött napirendeken kívül egyéb napirendi javaslat?

Nekem van, javaslom felvenni

6.) A 19/2018 (II.28.) Kt. számú határoztat 2.) pontjának módosítása. (Dr. Bernád Zsolt)

Előadó: Bizottság elnöke

7.) A közbeszerzési pályázat kiírása az Üröm, Bécsi út- Tücsök utcai gyalogosátkelő kivitelezési munkáira, közbeszerzési tanácsadó kiválasztása.

Előadó: Bizottság elnöke

8.) Tájékoztató és javaslat az Ürömi út és Boglárka utca csomópontnál tervezett gyalogos átkelő létesítéséről.

Előadó: Bizottság elnöke

9.) Pályázat benyújtása a Nemzetgazdasági Minisztérium által kiírt útépítési, illetőleg útfelújítási pályázati felhívásra.

Előadó: Bizottság elnöke

Amennyiben másnak nincs javaslata, úgy szavazásra bocsátom, aki egyetért a javasolt pótnapirend felvételével, az kérem, hogy szavazzon.

A bizottság egyhangúlag 6 igen szavazattal a javasolt pótnapirend felvételét elfogadta.

A Pénzügyi- és Gazdasági Bizottság 6 igen ellenszavazat és tartózkodás nélkül az alábbi napirendeket fogadta el:

 1.) A 2018. évi közbeszerzési terv elfogadására bizottsági javaslat.

Előadó: Bizottság elnöke

2.) A polgármesteri hivatal keleti szárnyán szükséges eresz kiképzési munkálatokban beérkezett árajánlatokban bizottsági állásfoglalás.

Előadó: Bizottság elnöke

3.) Bizottsági javaslat kialakítása az Agni Tűz-és Munkavédelmi Szolgáltató és Oktató Bt. árajánlatában. (elektromos munkák elvégzése)

Előadó: Bizottság elnöke

 4.) Bizottsági javaslat kialakítása Guba Gábor kérelmében, valamint településrendezési szerződés véleményezése.

Előadó: Bizottság elnöke

5.) Üröm parkosított területeinek virágosítására érkezett árajánlatokban bizottsági javaslat kialakítása.

Előadó: Bizottság elnöke

6.) A 19/2018 (II.28.) Kt. számú határoztat 2.) pontjának módosítása. (Dr. Bernád Zsolt)

Előadó: Bizottság elnöke

7.) A közbeszerzési pályázat kiírása az Üröm, Bécsi út- Tücsök utcai gyalogosátkelő kivitelezési munkáira, közbeszerzési tanácsadó kiválasztása.

Előadó: Bizottság elnöke

8.) Tájékoztató és javaslat az Ürömi út és Boglárka utca csomópontnál tervezett gyalogos átkelő létesítéséről.

Előadó: Bizottság elnöke

9.) Pályázat benyújtása a Nemzetgazdasági Minisztérium által kiírt útépítési, illetőleg útfelújítási pályázati felhívásra.

Előadó: Bizottság elnöke

A bizottság az elfogadott napirendeknek megfelelően megkezdte érdemi munkáját.

**1.) Napirendi pont:**

**A 2018. évi közbeszerzési terv elfogadására bizottsági javaslat.**

**Előadó: Bizottság elnöke**

**Bertalan János a bizottság elnöke:**

A Kbt írja elő, hogy a folyó gazdasági év március 31-ig az önkormányzatoknak is közbeszerzés alá tartozó fejlesztéseikről, illetve árubeszerzéseikről közbeszerzési tervet fogadjanak el.

A beterjesztett tervben - összhangban az önkormányzat 2018.évi költségvetésével- három építés-beruházás került be a tervbe.

Kérdés-észrevétel? Nem volt.

 **Bertalan János:** Amennyiben nincs több észrevétel, úgy szavazásra bocsátom, aki javasolja elfogadásra a képviselő-testület felé a terv elfogadását az kérem, hogy szavazzon.

A Pénzügyi és Gazdasági Bizottság 6 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának

**19/2018. (III. 28.) számú határozata**

 ***Pénzügyi és Gazdasági Bizottság:***

1.) Elfogadásra javasolja a képviselő-testületnek a 2018.évi közbeszerzési terv elfogadását.

2.) Felkéri a bizottság elnökét hogy a bizottság határozatát a képviselő-testület soros ülésén ismertesse.

**Határidő:** 2018.03.28.

**Felelős:** Bizottság elnöke

**2.) Napirendi pont:**

**A polgármesteri hivatal keleti szárnyán szükséges eresz kiképzési munkálatokban beérkezett árajánlatokban bizottsági állásfoglalás.**

 **Előadó: Pénzügyi bizottság elnöke**

**Bertalan János**: Most folynak a szigetelési munkák a Polgármesteri Hivatal épületén. Az épület keleti szárnyán az építés idején nem lett kialakítva az eresz, ezt most pótolni kell. A beadott Tér Kivitelező Kft ajánlata szerint 1600 eFt-ot meghaladó a munkák értéke. Ezt a saját forrás terhére kell biztosítani.

Kérdés-hozzászólás?

**Szabó Olga**: Most van felállványozva, így most érdemes megcsináltatni.

**Bertalan János**: Amennyiben nincs több észrevétel, úgy szavazásra bocsátom, aki támogatja a benyújtott árajánlat elfogadását, az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás mellett az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**20/2018. (III. 28.) számú határozata**

***A Pénzügyi és Gazdasági Bizottság***

**1)**  Támogatja a Tér Kivitelező Kft ajánlatának képviselő-testület által történő elfogadását. Az elvégzendő munkákkal egyetért.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 03. 28.

Felelős: bizottság elnöke

**3.Napirendi pont:**

**Bizottsági javaslat kialakítása az Agni Tűz-és Munkavédelmi Szolgáltató és Oktató Bt. árajánlatában. (elektromos munkák elvégzése)**

 Előadó: Pénzügyi bizottság elnöke

**Bertalan János:** Ugyancsak a szigetelési munkák, és ezzel együtt a felhelyezett napelemek igénylik, hogy az elektromos hálózat a tűzvédelmi előírásoknak megfeleljen.

Az óvoda, bölcsőde és a polgármesteri hivatal épületén elvégzett munkákat tartalmazza az Agni Tűz- és Munkavédelmi Szolgáltató és Oktató Bt ajánlata.

 Kérdés-észrevétel? Nem volt.

**Bertalan János:** Amennyiben nincs több észrevétel, úgy szavazásra bocsátom, aki támogatja az árajánlat elfogadását, az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás mellett az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**21/2018. (III. 28.) számú határozata**

***A Pénzügyi és Gazdasági Bizottság***

1) Támogatja a képviselő-testület felé az Agni Tűz-és Munkavédelmi Kft árajánlatának elfogadását. A munkák elvégzését szükségesnek tartja.

2) Felkéri a bizottság elnökét, hogy a bizottság határozatát a képviselő-testület soros ülésén ismertesse.

 Határidő: 2018. 03.28.

 Felelős: Bizottság elnöke

**4. Napirendi pont:**

Bizottsági javaslat kialakítása Guba Gábor kérelmében, valamint településrendezési szerződés véleményezése.

 Előadó: Bizottság elnöke

**Bertalan János**: Guba Gábornál azt kell mérlegelnie a bizottságnak, hogy a magasabb beépítési %-ért milyen nagyságrendű fejlesztési hozzájárulást fizessen.

Kérem a javaslatokat a bizottság részéről.

Kérdés-észrevétel?

**Kelemen Márta**: Javasolom, hogy a szomszédokat feltétlenül kérdezze meg a Guba Gábor. Nyilatkoztassa arról, hogy hozzájárulnak.

**Storcz Botond**: A HÉSZ lehetőséget ad rá, de megkérdezném a szomszédokat mi a véleményük a módosításról.

**Bertalan János**: Úgy tudom a szomszédok nem kifogásolták. A bizottságnak abban kellene dönteni, hogy mennyi legyen a háttérfejlesztési hozzájárulás. Ezen felül a kérelmező minden költséget állna a módosítással összefüggésben.

**Storcz Botond**: A plusz hozzáépítés m2-erének százalékában határoznám meg a hozzájárulás összegét.

**Bertalan János**: Amennyiben nincs több észrevétel, úgy szavazásra bocsátom, aki támogatja, hogy Guba Gábor HÉSZ módosítás iránti kérelmével összefüggésben a kérelmező részére kerüljön előírásra a szomszédok belegyező nyilatkozat beszerzése, az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás mellett az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**22/2018. (III. 28.) számú határozata**

***A Pénzügyi és Gazdasági Bizottság***

1.) Javasolja a képviselő-testületnek, hogy Guba Gábor az ingatlanra + 5 % -kal történő beépítését előzetesen a szomszédokkal egyeztesse, belegyező nyilatkozataikat szerezze be.

2.) Felkéri a bizottság elnökét, hogy a jelen határozatot a Képviselő-testület soros ülésén

 ismertesse.

Határidő: 2018.03.28.

Felelős: bizottság elnöke

**5.) Napirendi pont:**

**Üröm parkosított területeinek virágosítására érkezett árajánlatokban bizottsági javaslat kialakítása.**

 **Előadó: Bizottság elnöke**

**Bertalan János:**  Ismét három vállalkozótól kértünk be ajánlatokat a parkosítási munkákra. A mostani ajánlat éves feladatokat foglal magában.

A legkedvezőbb ajánlatot a Klorofil Kft adta, ugyanaz ugyanazon munkákra.

Kérdés-vélemények?

**Szabó Olga**: Előző években milyen vállalkozó végezte ezt a munkát?

**Bertalan János**: A Klorofil Kft.

**Bertalan János**: Amennyiben nincs több hozzászólás, úgy szavazásra bocsátom, aki a legkedvezőbb ajánlatot támogatja, az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás mellett az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**23/2018. (III. 28.) számú határozata**

***A Pénzügyi és Gazdasági Bizottság***

1.) Javasolja a képviselő-testület felé, hogy a 2018.évi park gondozási munkákra beadott három ajánlat közül a legkedvezőbb ajánlatot adó vállalkozó ajánlatát fogadja el.

2) Felkéri a bizottság elnökét hogy a bizottság javaslatát a képviselő-testület soros ülésén ismertesse.

 Határidő: 2018. 03.28.

 Felelős: Bizottság elnöke

**6. napirendi pont**:

 **A 19/2018 (II.28.) Kt. számú határoztat 2.) pontjának módosítása. (Dr. Bernád Zsolt)**

Előadó: Bizottság elnöke

**Bertalan János**: Dr. Bernád Zsolt az új forgorvosi praxisával összefüggésben mdósítani szükséges a korábbi testületi döntst, mivel a praxisjogát csak május 31. napjával fogja megkapni.

**Bertalan János**: Amennyiben nincs több hozzászólás, úgy szavazásra bocsátom, aki a egyetért a módosítással, az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás mellett az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**24/2018. (III. 28.) számú határozata**

***A Pénzügyi és Gazdasági Bizottság***

1.) Javasolja a képviselő-testület felé, a 19/2018. (II. 29.) Kt. számú határozat 2. pontjában szereplő dátumot 2018. május 31-ére módosítani.

2) Felkéri a bizottság elnökét hogy a bizottság javaslatát a képviselő-testület soros ülésén ismertesse.

 Határidő: 2018. 03.28.

 Felelős: Bizottság elnöke

**7. napirendi pont**

**A közbeszerzési pályázat kiírása az Üröm, Bécsi út- Tücsök utcai gyalogosátkelő kivitelezési munkáira, közbeszerzési tanácsadó kiválasztása.**

**Előadó: Bizottság elnöke**

**Bertalan János:** A Bécsi út, Tücsök utcai gyalogos átkelő lakossági kezdeményezésre évek óta napirenden van. A tervező elkészítette az engedélyes terveket, így nincs akadálya annak, hogy a közbeszerzési eljárást a képviselő-testület kiírja. A beruházás költségét a 2018. évi költségvetésünk tartalmazza. Arról kell most dönteni, hogy kiírja a közbeszerzést és kiválasztja a csatolt árajánlatok közül a legkedvezőbb ajánlatot adót, a közbeszerzési eljárás lebonyolítására.

Kérdés-hozzászólás: Nem volt.

**Bertalan János**: Amennyiben nincs több hozzászólás, úgy szavazásra bocsátom, aki a legkedvezőbb ajánlatot támogatja, az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás mellett az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**25/2018. (III. 28.) számú határozata**

***A Pénzügyi és Gazdasági Bizottság***

1. Javasolja a Képviselő-testületnek, hogy közbeszerzési eljárást írjon ki az Üröm, Bécsi út – Tücsök utca csomópontban tervezett gyalogos átkelő és járulékos munkáira a kiviteli tervben foglalt műszaki tartalommal.
2. Megállapítja, hogy a beruházás költségét az önkormányzat 2018. évi költségvetése 25 millió Ft. előirányzattal tartalmazza.
3. Megállapítja, hogy a közbeszerzés lebonyolítására 3 árajánlat érkezett:

Present Arone’s Kft. 1,5 % + 0 ÁFA

PR Agent Kommunikációs Tanácsadó Kft. 2 % + ÁFA

1. Tekintettel arra, hogy a legkedvezőbb ajánlatot a Present Arone’s Kft adta 1,5 %-kal, ezért a közbeszerzés lebonyolítására Present Arone’s Kft ajánlatát javasolja elfogadásra.
2. Felkéri a bizottság elnökét hogy a bizottság javaslatát a képviselő-testület soros ülésén ismertesse.

 Határidő: 2018. 03.28.

 Felelős: Bizottság elnöke

**8. napirendi pont**

Tájékoztató és javaslat az Ürömi út és Boglárka utca csomópontnál tervezett gyalogos átkelő létesítéséről.

**Bertalan János**: Kérelem érkezett az Ürömi út és Boglárka utca csomópontnál tervezett gyalogos átkelő létesítésére. arra kérném a Bizottságot, hogy vizsgálja meg ennek lehetőségét.

**Vidákovits Tibor**: Az elmúlt napokban volt bejárás, vannak olyan tervek, hogy a Budai utat fel fogja újítani a közútkezelő, a jelenlegi buszmegállót át kellene telepíteni, valamint a közvilágítást is át kellene helyezni.

**Bertalan János**: Amennyiben nincs több hozzászólás, úgy szavazásra bocsátom, aki a legkedvezőbb ajánlatot támogatja, az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás mellett az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**25/2018. (III. 28.) számú határozata**

***A Pénzügyi és Gazdasági Bizottság***

1. Javasolja a Képviselő-testületnek, hogy vizsgálja meg az Ürömi út és Boglárka utca csomópontnál tervezett gyalogos átkelő létesítését.

2) Felkéri a bizottság elnökét hogy a bizottság javaslatát a képviselő-testület soros ülésén ismertesse.

 Határidő: 2018. 03.28.

 Felelős: Bizottság elnöke

**9. napirendi pont**

Pályázat benyújtása a Nemzetgazdasági Minisztérium által kiírt útépítési, illetőleg útfelújítási pályázati felhívásra.

Előadó: Bizottság elnöke

**Bertalan János**: A Nemzetgazdasági Minisztérium pályázatot írt ki az önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatására Pest Megye területére.

Az igényelhető támogatás összege minimum 20 millió Ft, maximum 150 millió Ft. Az elnyerhető összeg függ az önkormányzat egy lakosra jutó adóerő képességétől. Ürömön az egy lakosra jutó adóerő képesség 18.000. Ft, tehát 95 %-os kulcsba esünk. Ennek megfelelően sikeres pályázat esetén az önrész 5 %, melyet az önkormányzatnak a saját forrása terhére biztosítania kell. Erre megfelelő fedezetet a 2018. évi költségvetés céltartalékalapja tartalmaz. A pályázat előkészítése során számításba vehető utcák:

Sadove településészen 7 utca (Hóvirág, Barackos, Körte, Cseresznyés, Hársfa, Szilva, Régi utca) Ezen kívül további 8 utca felújítása is megtörténhet, így pld: Szeder köz, Borostyán utca, Kormorán utca, Kölcsey u., Holló köz, Rókahegyi út részben (Hütte – Kőbánya út közötti szakasz, valamint a Fülemüle és Kárókatona u. közötti szakasz.)

Az előzetesen bekért árajánlatok szerint a felsorolt utcák felújítási költsége 90.142.000. Ft + ÁFA (24.338.000. Ft), összes építési költség tehát 114.480.000. Ft.

Ez előzetes költségbecslés, ez még a műszaki ellenőr és a közbeszerzés költségeivel emelkedhet. Ezen előzetes költségek figyelembe vételével a pályázható összeg 120 millió Ft-os költséget figyelembe véve (95 %-a), azaz 114 millió Ft. Az önrész tehát 6 millió Ft, amit az önkormányzatnak kell felvállalnia, természetese az elnyert pályázati összeg arányában.

Kérdés-hozzászólás:

**Storcz Botond**: Egyetértek az utcákkal.

**Bertalan János**: Amennyiben nincs több hozzászólás, úgy szavazásra bocsátom, aki a pályázat benyújtását támogatja, az kérem, hogy szavazzon.

A Pénzügyi- és Gazdasági Bizottság 6 igen szavazattal, ellenszavazat és tartózkodás mellett az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**26/2018. (III. 28.) számú határozata**

***A Pénzügyi és Gazdasági Bizottság***

1. Javasolja a Képviselő-testületnek, hogy a Nemzetgazdasági Minisztérium által a PM-ÖNKORMÚT-2018. című pályázatra Üröm önkormányzata pályázatot készítsen elő és nyújtson be a kiírt pályázati határidőn belül.
2. A pályázat keretében kizárólag önkormányzati utak felújítására és az ehhez kapcsolódó járulékos munkákra kerülhet sor.
3. Tudomásul veszi, hogy a beruházás költsége várhatóan – az előzetes árajánlatra is figyelemmel – bruttó 120 millió Ft, melynek várható önrésze 6 millió Ft. Ezt az önrészt a 2018. évi költségvetés céltartalék előirányzata terhére biztosítja.
4. Felkéri a bizottság elnökét hogy a bizottság javaslatát a képviselő-testület soros ülésén ismertesse.

 Határidő: 2018. 03.28.

 Felelős: Bizottság elnöke

**További napirend, illetve hozzászólás hiányában Bertalan János elnök az ülést 17.00 órakor bezárta.**

Üröm, 2018. március 28.

 Szél-Takács Viktória Bertalan János

 jegyzőkönyvvezető elnök

jegyzőkönyv hitelesítő bizottsági tag:

…………………….